**Varry Brava** é un grupo de indie pop creado en Murcia no ano 2009. Está formado polos oriolanos Óscar Ferrer (vocalista), Aarön Sáez (guitarra e teclados) e Vicente Illescas (guitarra).

Historia
--------

O nome do grupo vén de xuntar o de Barry White co da canción *"Brava"*, da cantante italiana Mina Mazzini.

No 2009 sae á luz a súa maqueta autoproducida *Ídolo*, composta por dez cancións, nas que amosan unha clara influencia do pop español da década dos oitenta, como Nacha Pop e Radio Futura, aderezada con música disco e reminiscencias new romantic. Con este primeiro traballo percorreron a xeografía española e participaron en festivais tales como Sonorama, Ebrovisión, Electromar, SOS 4.8, Arenal Sound, Con V de Valarés, Lemon Pop, Indielx, B-Side e Low Cost.

A finais do ano 2010 participan nos *Conciertos de Radio 3*, feito que foi retransmitido en TVE e RNE, feito que volveu ocorrer no 2014.

En febreiro do 2012 lanzan o seu primeiro álbum, *Demasié*, que foi autoproducido. Un primeiro traballo oficial no que rescatan temas como *"No gires"* ou *"Radioactivo"* da súa primeira maqueta *Ídolo*, co tamén produtor de Second, Raúl de Lara na produción musical. Como carta de presentación estrean o videoclip do seu primeiro sinxelo *"Calor"*, un vídeo no que se olla unha estética glam desenfadada .

No ano 2014 publican a súa segunda longa duración, titulado *Arriva: 16 Horas de Juego y 4 Litros de Bebida energética*, co que entraron na lista de discos máis vendidos en España. Con esta obra, Varry Brava aposta pola electrónica e realiza unha xira polas principais salas e festivais de España, tales como SOS 4.8, Arenal Sound, EMDIV, e Granapop, entre outros. Tamén foron os autores da canción oficial do diario deportivo *Marca* para apoiar a Selección de fútbol de España na Copa Mundial de Fútbol de 2014.

Discografía
-----------

### Maquetas

* *Ídolo* (2009)

### Álbums

* *Demasié* (Autoproducido, 2012)
* *Arriva*: 16 Horas de Juego y 4 Litros de Bebida Energética (Darlalata, 2014)

Notas
-----

1. ↑  Cadena Ser (28 de febreito de 2015). "Entrevista no programa *Play Castro*" (en español). Consultado o 19 de agosto de 2015.
2. ↑  "Páxina web oficial de Varry Brava" (en español). Consultado o 19 de agosto de 2015.
3. ↑  RTVE (21 de febreiro de 2012). "Charla en *Encuentros Digitales*" (en español). Arquivado dende o orixinal o 02 de abril de 2015. Consultado o 19 de agosto de 2015.
4. ↑  "Concerto en *Conciertos de Radio 3*" (en español). 12 de novembro de 2014. Consultado o 19 de agosto de 2015.
5. ↑  "Artigo de *Jenesaispop*" (en español). 8 de outubro de 2014. Consultado o 19 de agosto de 2015.
6. ↑  "Histórico de concertos de Varry Brava na páxina oficial" (en español). Consultado o 19 de agosto de 2015.
7. ↑  Marca (9 de xuño de 2014). "A canción do mundial" (en español). Consultado o 19 de agosto de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Varry Brava Modificar a ligazón no Wikidata*** |

### Ligazóns externas

* Sitio web oficial do grupo

|  |  |
| --- | --- |
| Control de autoridades | 
* Wd: Q19364180
* Discogs: 3102459
* IMDb: nm12039714
* MusicBrainz: ID
* Songkick: 3271466

 |